Beatrix Potter

**Helen Beatrix Potter** (28. jul 1866 – 22. decembar 1943) bila je engleska spisateljica, ilustratorica, mikologistkinja i konzervacionistkinja najpoznatija po popularnim knjigama za djecu čiji su likovi bile životinje kao Peter Rabbit.

Rođena u porodici više klase, Potter je odgojena od strane guvernante i izolirana od druge djece. Umjesto toga je imala brojne kućne ljubimce, a kroz često provođenje praznika u Škotskoj i Lake Districtu, razvila je ljubav prema krajoliku, flori i fauni, a koju je kasnije promatrala i slikala. Roditelji su joj kao mladoj djevojci priječili bavljenje intelektualnim zanimanjima, ali ju je njeno proučavanje i slikanje gljiva kasnije učinilo poznatim imenom u svijetu mikologije. U tridesetim godinama života Potter je objavila izuzetno uspješnu knjigu za djecu pod naslovom *[[The Tale of Peter Rabbit]]*, te se tajno zaručila za svog izdavača Normana Warnea, izazvavši svađu s roditeljima, kojima se nije sviđao zetov društveni status. Warne je, međutim, umro prije vjenčanja.

Potter je s vremenom objavila 23 knjige za djecu te, postavši financijski nezavisna od roditelja, kupila farmu u Lake Districtu te je s vremenom proširila. U četrdesetim godinama života se udala za lokalnog advokata Williama Heelisa. Počela se baviti uzgajanjem ovaca, istovremeno pišući i ilustrirajući knjige za djecu. Umrla je godine 1943, a sve vlasništvo ostavila mužu koji je, nakon svoje smrti 1945, to ostavio Nacionalnoj zadužbini kako bi se očuvala ljepota Lake Districta.

Potterine knjige se dan-danas prodaju širom svijeta na mnogim jezicima, a adaptirane su kao balet, animirani i igrani filmovi.

## Djelomična bibliografija
* *[[The Tale of Peter Rabbit]]* (1902)
* *[[The Tale of Squirrel Nutkin]]* (1903)
* *[[The Tailor of Gloucester]]* (1903)
* *[[The Tale of Benjamin Bunny]]* (1904)
* *[[The Tale of Two Bad Mice]]* (1904)
* *[[The Tale of Mrs. Tiggy-Winkle]]* (1905)
* *[[The Tale of the Pie and the Patty-Pan]]* (1905)
* *[[The Tale of Mr. Jeremy Fisher]]* (1906)
* *[[The Story of A Fierce Bad Rabbit]]* (1906)
* *[[The Story of Miss Moppet]]* (1906)
* *[[The Tale of Tom Kitten]]* (1907)
* *[[The Tale of Jemima Puddle-Duck]]* (1908)
* *[[The Tale of Samuel Whiskers or, The Roly-Poly Pudding]]* (1908)
* *[[The Tale of the Flopsy Bunnies]]* (1909)
* *[[The Tale of Ginger and Pickles]]* (1909)
* *[[The Tale of Mrs. Tittlemouse]]* (1910)
* *[[The Tale of Timmy Tiptoes]]* (1911)
* *[[The Tale of Mr. Tod]]* (1912)
* *[[The Tale of Pigling Bland]]* (1913)
* *[[Appley Dapply's Nursery Rhymes]]* (1917)
* *[[The Tale of Johnny Town-Mouse]]* (1918)
* *[[Cecily Parsley's Nursery Rhymes]]* (1922)
* *[[The Fairy Caravan]]* (1929)
* *[[The Tale of Little Pig Robinson]]* (1930)
* *Wag-By-Wall* (ilustrirao J. J. Lankes) (1944)

## Fiktivni portreti
Život Beatrix Potter je 2006. bio predmetom biografskog filma pod nazivom *[[Miss Potter]]*, gdje je naslovnu ulogu tumačila Renee Zellweger.

## Vanjske veze

* 
* Biography of Beatrix Potter incorporating primary sources
* "Beatrix Potter's tales of escape": a review by Nicola Shulman in the TLS, 21 February 2007.
* A list of online e-texts
* Online feature of the Information Sciences Library at the University of Pittsburgh 
* 
* The world's largest collection of Potter's drawings, literary manuscripts, correspondence, photographs and related materials at the Victoria and Albert Museum 
* "Beatrix Potter in Cumbria"